**UZŅĒMUMA LĪGUMS**

par revīzijas pakalpojumu sniegšanu

Daugavpilī, 2014.gada 20.oktobrī

**Daugavpils pilsētas dome,** reģ. Nr.90000077325, juridiskā adrese Kr. Valdemāra iela 1, Daugavpils, Domes izpilddirektora p.i. **Aivara Pudāna** personā, kurš rīkojas saskaņā ar Daugavpils pilsētas domes 2014.gada 9.oktobra lēmumu Nr.498 (turpmāk – Pasūtītājs) no vienas puses, un

 **SIA „Deloitte Audits Latvia”**, reģ. Nr. 40003606960, juridiskā adrese: Grēdu iela 4a, Rīga, tās valdes locekles **Ingunas Stašas** personā, kura rīkojas saskaņā ar Statūtiem (turpmāk – Izpildītājs) no otras puses, bet abi kopā turpmāk tekstā “Puses”, pamatojoties uz iepirkumu komisijas 2014.gada 19.septembra lēmumu iepirkumā **“Revīzijas veikšana un zvērināta revidenta ziņojuma sniegšana par Daugavpils pilsētas pašvaldības 2014. un 2015.gada konsolidēto pārskatu”, DPD 2014/43,** (turpmāk– iepirkums) noslēdza šāda satura līgumu (turpmāk- Līgums):

**I. Līguma priekšmets**

1.1. Pasūtītājs uzdod un Izpildītājs apņemas kvalitatīvi un savlaicīgi veikt Daugavpils pilsētas domes un tās izveidoto budžeta iestāžu, konsolidētā gada pārskata revīziju, noslēgumā sniedzot ziņojumu ar atzinumu par pašvaldības konsolidēto 2014. un 2015.gada pārskatu un zvērināta revidenta ziņojumu vadībai (turpmāk – Pakalpojums), atbilstoši Latvijas Republikas normatīvajos aktos noteiktajām prasībām, tajā skaitā likuma „Par zvērinātiem revidentiem” prasībām, saskaņā ar šī Līguma noteikumiem un tā Pielikumiem: Darba uzdevumu (Pielikums Nr.1), kura saturs atbilst Iepirkuma tehniskajām specifikācijām un Izpildītāja piedāvājumu Iepirkumā (Pielikums Nr.2).

**II. Pakalpojuma saturs**

1. Izpildītājs veic gada pārskatu finanšu revīziju un sniedz starpposma revīzijas ziņojumu un noslēguma revīzijas ziņojumu ar atzinumu par Pasūtītāja attiecīgā gada konsolidēto pārskatu.
2. Izpildītājs iesniedz Pasūtītājam ziņojumu vadībai, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi ir nepieciešami.
3. Izpildītājs iepazīstina Pasūtītāju ar ziņojuma projekta saturu pirms zvērināta revidenta ziņojuma iesniegšanas Pasūtītājam.
4. Izpildītājs pēc Pasūtītāja pieprasījuma (rakstiska vai mutiska) konsultē Pasūtītāju vispārējos grāmatvedības un gada pārskata sagatavošanas jautājumos.

2.5. Izpildītājs sniedz Pasūtītājam Pakalpojumus, kas norādīti Darba uzdevumā un Izpildītāja piedāvājumā.

**III. Izpildītāja tiesības un pienākumi**

3.1. Izpildītājs apņemas nodrošināt Pasūtītājam Pakalpojuma sniegšanu, veicot to lietpratīgi, efektīvi, pilnā apjomā, kvalitatīvi, savlaicīgi un ar pienācīgu rūpību.

1. Izpildītājs veic revīziju, saskaņā ar Latvijā atzītiem starptautiskajiem revīzijas standartiem, kuros noteikts, ka revidentam jāplāno un jāveic revīzija tā, lai gūtu ticamu apstiprinājumu tam, ka finanšu pārskatos nav būtisku kļūdu.
2. Izpildītājs organizē un plāno savu darbu tā, lai izprastu Pasūtītāja kontroles un grāmatvedības sistēmu, kā arī izstrādā kontroles procedūras, lai izvērtētu to pietiekamību skaidru un patiesu Pasūtītāja finanšu pārskatu sagatavošanai un, lai noteiktu veicamo pārbaužu veidu, laikietilpīgumu un apjomu.
3. Izpildītājs sagatavo atzinumus, rekomendācijas un citus rakstiskus materiālus un iesniedz tos Pasūtītājam, sniedz novērtējumus, kas balstās uz Pasūtītāja sniegto informāciju vai arī citiem Izpildītājam tiesiski pieejamiem informācijas avotiem.
4. Izpildītājs periodiski informē Pasūtītāju par Pakalpojumu izpildes gaitu. Izpildītāja pienākums ir sniegt paskaidrojumus, kurus Pasūtītājs ir pieprasījis pēc revidenta ziņojuma saņemšanas.
5. Attiecīgā gada pārskata revīzijas pakalpojumi jāveic atbilstoši saskaņotam revīzijas darba grafikam, kuram noteikti divi galvenie posmi:

3.6.1. starpposma revīzija (iestāžu grāmatvedības uzskaites un iekšējās kontroles procedūru novērtēšana, starpposma revīzijas ziņojuma iesniegšana) tiek veikta laika no attiecīgā gada oktobra līdz februārim (ieskaitot);

3.6.2. noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana) tiek veikta sākot no attiecīgā gada marta un tiek pabeigta aprīlī.

3.7. Pārbaudes veikšanas laiki un saturs iepriekš saskaņojams ar Centralizētās grāmatvedības galveno grāmatvedi.

3.8. Ziņojumu ar atzinumu par pašvaldības konsolidēto gada pārskatu un zvērināta revidenta ziņojumu vadībai jāiesniedz ne vēlāk kā līdz pārskata gadam sekojošā gada 20.aprīlim.

**IV. Pasūtītāja tiesības un pienākumi**

1. Pasūtītāja pienākums ir sagatavot gada finanšu pārskatus. Tas nozīmē, ka Pasūtītājs ir atbildīgs par pareizu grāmatvedības ierakstu veikšanu un iekšējās kontroles nodrošināšanu, atbilstošās grāmatvedības politikas izvēli, īstenošanu un aktīvu aizsardzību.
2. Pasūtītājs apņemas šajā Līgumā noteiktajā kārībā un apjomā samaksāt Izpildītājam par sniegtajiem Pakalpojumiem.
3. Pasūtītājs apņemas sadarboties ar Izpildītāju visā šī Līguma darbības laikā, tajā skaitā nodrošināt Izpildītāja darbiniekiem darba telpu, nodrošināt Izpildītājam pieeju visiem pieprasītajiem dokumentiem un citai nepieciešamajai informācijai.
4. Pēc revidenta ziņojuma saņemšanas Pasūtītājs ir tiesīgs pieprasīt no Izpildītāja tādu paskaidrojumu sniegšanu, kādus uzskata par nepieciešamiem.
5. Pasūtītājam ir pienākums pieņemt Izpildītāja sniegto Pakalpojumu rezultātus vai celt pamatotas pretenzijas, ja Pakalpojuma gala rezultāti neatbilst šī Līguma noteikumiem vai normatīvo aktu prasībām.
6. Gadījumā, ja Izpildītājs neveic vai aizkavē šajā Līgumā noteikto saistību izpildi, vai arī izpilda tās nepilnīgi vai nekvalitatīvi, Pasūtītājam ir tiesības neparakstīt Izpildītāja iesniegto pieņemšanas – nodošanas aktu un rakstiski izvirzīt pretenzijas.

**V. Samaksas noteikumi un norēķinu kārtība**

5.1. Par šī Līguma 1.1.punktā minētā Pakalpojuma kvalitatīvu un savlaicīgu sniegšanu Izpildītājam paredzēta kopējā atlīdzība **EUR 33 000** (trīsdesmit trīs tūkstoši *euro* 00 centi), bez pievienotās vērtības nodokļa, pievienotās vērtības nodoklis – EUR 6930 (seši tūkstoši deviņi simti trīsdesmit *euro* 00 centi). Kopējā līgumcena ar PVN – **EUR 39 930,00** (trīsdesmit deviņi tūkstoši deviņi simti trīsdesmit *euro* un 00 centi).

5.2. Līguma 5.1.punktā minēto summu Pasūtītājs samaksā divās daļās, pēc attiecīgā gada pārskata noslēguma revīzijas ziņojuma saņemšanas: par 2014. konsolidētā gada pārskata revīziju EUR 16500 bez PVN, par 2015. konsolidētā gada pārskata revīziju EUR 16500 bez PVN.

5.3. Izpildītājs pirms attiecīga gada revīzijas pakalpojuma izpildes uzsākšanas ir tiesīgs saņemt avansa maksājumu 20% apmērā no līguma 5.2.punktā noteiktās summas.

5.4. Atlikušo līguma 5.2.punktā noteikto attiecīgā gada finanšu revīzijas pakalpojuma summas daļu Pasūtītājs samaksā pēc pilnībā izpildīta Pakalpojuma nodošanas, ko apliecina Pušu parakstīts akts, pamatojoties uz Izpildītāja izsniegtu rēķinu. Atlikušo līguma summas daļu Pasūtītājs samaksā Izpildītajam termiņā, kas noteikts Civillikuma 1668.2 un 1668.7pantā. Starpposma maksājumi netiek veikti.

**VI. Līguma spēkā stāšanās un darbības termiņš**

1. Šis Līgums stājas spēkā ar tā parakstīšanas brīdi un ir spēkā līdz **2016.gada 19.oktobrim.**
2. Līgums var tikt lauzts, abām Pusēm rakstveidā vienojoties.
3. Gadījumā, ja šajā Līgumā paredzētais Pakalpojums tiek sniegts nekvalitatīvi vai netiek sniegts Izpildītāja vainas dēļ ,vai pastāv citi pamatoti iemesli, Pasūtītājs ir tiesīgs vienpusēji lauzt šo Līgumu, brīdinot par to Izpildītāju rakstveidā 15 (piecpadsmit) dienas iepriekš.

**VII. Pušu atbildība**

1. Gadījumā, ja šī Līguma pirmstermiņa laušana notiek Līguma 6.3.punktā minēto iemeslu dēļ, Izpildītājam ir pienākums ne vēlāk kā viena mēneša laikā pēc Līguma laušanas samaksāt Pasūtītājam līgumsodu 10% (desmit procentu) apmērā no kopējās līgumcenas (šī Līguma 5.1.punkts).
2. Gadījumā, ja Pasūtītājs nokavē šī Līguma 5.3.punktā noteikto maksājuma termiņu, Izpildītājs ir tiesīgs aprēķināt līgumsodu 0,02% apmērā no kavētās summas par katru nokavējuma dienu, bet ne vairāk kā 10% (desmit procentu) apmērā no kopējās līgumcenas.
3. Puses ir materiāli atbildīgas par zaudējumu nodarīšanu viena otrai, saskaņā ar spēkā esošajiem normatīvajiem aktiem.

**VIII. Nepārvarama vara**

1. Puses neatbild par Līguma saistību neizpildi vai izpildes nokavējumu, ja minētā neizpilde vai nokavējums ir saistīti ar nepārvaramas varas apstākļiem. Ar nepārvaramas varas apstākļiem Līgumā saprotami jebkuri civiliedzīvotāju nemieri, sacelšanās, karš, streiki, ugunsgrēki, plūdi, citas stihiskas nelaimes un citi tamlīdzīgi apstākļi, kas traucē Līguma izpildi un kurus Pusēm nav iespējams ietekmēt.
2. Pusei, kuru ietekmējuši nepārvaramas varas apstākļi, ir nekavējoties par to jāziņo otrai Pusei (pievienojot paziņojumam visu tās rīcībā esošo informāciju par nepārvaramas varas gadījumu un šī gadījuma izraisītajām sekām) un jāpieliek visas pūles, lai mazinātu nepārvaramas varas apstākļu sekas. Ja minētie apstākļi aizkavē vai pārtrauc Puses saistību izpildi, tad tādējādi ietekmētais saistību izpildes laiks ir pagarināms par laika periodu, kas vienāds ar nepārvaramas varas apstākļu darbības periodu un laiku.

 8.3. Ja nepārvaramas varas apstākļu rezultātā Puse nevar izpildīt no Līguma izrietošās saistības ilgāk kā 30 (trīsdesmit) dienas pēc kārtas, tad Pusei ir tiesības izbeigt šo Līgumu.

**IX. Strīdu izšķiršanas kārtība**

9.1. Visi strīdi un nesaskaņas, kas rodas vai var rasties Līguma izpildes gaitā vai sakarā ar to, risināmi savstarpēju pārrunu ceļā, bet, nepanākot vienošanos 30 (trīsdesmit) dienu laikā, strīds tiek nodots Latvijas Republikas tiesai saskaņā ar Latvijas Republikas normatīvajiem aktiem.

**X. Konfidencialitāte**

1. Puses apņemas ievērot pilnīgu konfidencialitāti attiecībā uz visiem jautājumiem, kas saistīti ar šo Līgumu, un bez abpusējas Pušu vienošanās nenodot jebkādus dokumentus vai informāciju trešajām personām.
2. Šī Līguma 10.1.punkta nosacījumi neaizliedz Izpildītājam sniegt informāciju tā profesionālajiem konsultantiem ar nosacījumu, ka personas, kam būs pieejama šī informācija, būs iepazinušās ar konfidencialitātes nosacījumiem un uzņemsies līdzīgus konfidencialitātes nosacījumus.
3. Līguma 10.1. un 10.2.punktos ietvertie pienākumi un ierobežojumi neattiecas uz informāciju:

10.3.1. kura ir vai kļūst publiski pieejama;

10.3.2. kura ir vai kļūst zināma no citiem avotiem un kurai nav noteikti informācijas izpaušanas ierobežojumi;

10.3.3. kuras izpaušana nepieciešama tiesisku vai profesionālu pienākumu ietvaros vai pēc varas iestāžu pieprasījuma Latvijas Republikas normatīvajos aktos noteiktajos gadījumos.

**XI. Pārējie noteikumi**

1. Puses apliecina, ka tām ir saprotams Līguma saturs un nozīme, ka tās atzīst Līgumu par pareizu, abpusēji izdevīgu, un vienlaikus paziņo, ka tas slēgts labprātīgi, pilnībā un vispusīgi ievērojot abu Pušu gribu un intereses.
2. Visi Līguma grozījumi vai papildinājumi sastādāmi rakstveidā un pievienojami Līgumam kā pielikumi, kas pēc tam, kad tos parakstījušas abas Puses, kļūst par neatņemamām Līguma sastāvdaļām.
3. Ir pieļaujami tikai Līguma nebūtiski grozījumi vai papildinājumi. Būtiski līguma grozījumi (Publisko iepirkumu likuma 67.1 panta trešās daļas izpratnē) nav pieļaujami, izņemot gadījumu, kad reorganizācijas gadījumā mainās līgumslēdzēja puse.
4. Līgums ir saistošs Pusēm, to pilnvarotajām personām, kā arī tiesību un saistību pārņēmējiem.

11.5. Puses apņemas nekavējoties paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi.

11.6. Līgums sastādīts latviešu valodā uz 4 (četrām) lapām ar 2 (diviem) pielikumiem, kas ir šī Līguma neatņemamas sastāvdaļas.

11.7. Par Līguma izpildi tiek nozīmētas šādas atbildīgās personas:

11.7.1. no Izpildītāja puses: SIA „Deloitte Audits Latvia” Vecākā revīzijas menedžere, Zvērināta revidente Elīna Sedliņa, tālr. 26319700, e-pasts: esedlina@deloittece.com; SIA „Deloitte Audits Latvia” Revīzijas direktore, Zvērināta revidente Inguna Staša, tālr. 6 707 4110, e-pasts: istasa@deloittece.com; SIA „Deloitte Audits Latvia” Revīzijas partneris Roberts Stuģis, tālr. 67074120, e-pasts: rstugis@deloittece.com.

11.7.2. no Pasūtītāja puses: Domes Finanšu nodaļas vadītāja **Edīte Upeniece**, tālr.65404342, e-pasts: edite.upeniece@daugavpils.lv, Domes Centralizētās grāmatvedības galvenā grāmatvede **Evelīna Ugarinko**, tālr. 65404364, e-pasts: evelina.ugarinko@daugavpils.lv.

Pielikumā: 1. Tehniskā specifikācija;

 2. Izpildītāja piedāvājuma oriģināls iepirkumā (*nav cauršūts kopā ar līgumu*).

**XII. Pušu rekvizīti**

|  |  |
| --- | --- |
| **PASŪTĪTĀJS:****Daugavpils pilsētas dome**reģ.Nr. 90000077325K.Valdemāra iela 1, Daugavpils, LV - 540AS SWEDBANK, HABALV22Konta Nr. LV69HABA0001402041250Tālr. 654 04338, Fakss 654 21941Domes izpilddirektora p.i. A.Pudāns | **IZPILDĪTĀJS:****SIA „Deloitte Audits Latvia”**reģ.Nr. 40003606960Grēdu iela 4a, Rīga, LV - 1019 AS SWEDBANK, HABALV22Konta Nr.LV34HABA0551003486264Tālr., 67074100, Fakss 67074100 Valdes locekle I.Staša |

1.Pielikums

2014.gada 20.oktobra uzņēmuma līgumam

 par revīzijas pakalpojuma sniegšanu

**TEHNISKĀ SPECIFIKĀCIJA**

**1. Vispārējā informācija**

Daugavpils pilsētas pašvaldības 2014. un 2015.gada pārskats tiks veidots konsolidējot Daugavpils pilsētas domes un tās izveidoto iestāžu pārskatus par laika periodiem no 01.01.2013.-31.12.2014. un 01.01.2014.-31.12.2015.

Grāmatvedības uzskaiti Daugavpils pilsētas pašvaldības iestādes nodrošina patstāvīgi.

Daugavpils pilsētas pašvaldības bilances kopsumma 2013.gada beigās sastādīja 189 227 877 latus.

**2. Iepirkuma mērķis**

Iepirkums paredz, ka pretendents sniedz 2014. un 2015.gada konsolidētā gada pārskata revīzijas pakalpojumus Daugavpils pilsētas pašvaldībā, pildot Latvijas Republikas likuma “Par budžetu un finanšu vadību”, MK noteikumu Nr.1115 “Gada pārskata sagatavošanas kārtība” un citu normatīvo aktu prasības.

Revīzijas pakalpojumi tiek sniegti atbilstoši likumam “Par zvērinātiem revidentiem”, Profesionālās ētikas kodeksa normām, ievērojot Latvijā atzīto starptautisko revīzijas standartu prasības.

Revīzijas pakalpojuma gala rezultāts ir zvērināta revidenta ziņojuma ar atzinumu un ziņojuma vadībai par Daugavpils pilsētas pašvaldības 2014. un 2015.gada konsolidēto pārskatu iesniegšana.

**3. Darba uzdevums**

Daugavpils pilsētas domes, tās izveidoto iestāžu un konsolidētā gada pārskata revīzijas veikšana, noslēgumā sniedzot ziņojumu ar atzinumu par pašvaldības konsolidēto 2014. un 2015.gada pārskatu.

Zvērināta revidenta ziņojuma vadībai sniegšana, kurā atspoguļo revīzijas laikā atklāto, kā arī sniedz rekomendācijas par uzlabojumiem, ja tādi būs nepieciešami. Ziņojums vadībai jāsniedz arī tad, kad gada pārskatā būtiskas nepilnības nav atklātas. Ziņojums vadībai jāsniedz pēc starpposma un noslēguma revīzijas veikšanas.

Pirms zvērināta revidenta ziņojuma iesniegšanas, ar ziņojuma projekta saturu jāiepazīstina Daugavpils pilsētas domes vadība.

Zvērināta revidenta ziņojums ar atzinumu un ziņojums vadībai, jāiesniedz četros oriģinālos eksemplāros papīra formā. Starpposma revīzijas ziņojums ir jāiesniedz divos oriģinālos eksemplāros papīra formā. Ziņojumi nav publiskojami bez saskaņošanas ar Daugavpils pilsētas domes priekšsēdētāju.

Konsultēt Daugavpils pilsētas domes un iestāžu grāmatvežus 2014. un 2015. gada pārskata sagatavošanas jautājumos, kā arī nepieciešamības gadījumā konsultēt vispārējos grāmatvedības jautājumos līguma darbības laikā.

Sniedzot Daugavpils pilsētas pašvaldības 2014. un 2015.gada pārskata revīzijas pakalpojumus, revidentam jānodrošina sadarbība ar Latvijas Republikas Valsts kontroli 2014. un 2015.gada pārskata revīzijas jautājumos, ievērojot likuma ‘Par zvērinātiem revidentiem” 27.panta prasības.

Revīzijas veikšanas laiks un saturs iepriekš jāsaskaņo ar pasūtītāja vadību un revidējamās struktūrvienības vadību.

**3.1. Darbu veikšanas termiņi**

Katra gada pārskata revīzijas pakalpojumi jāveic atbilstoši saskaņotam revīzijas darba grafikam, kurā noteikti divi galvenie posmi:

* starpposma revīzija (iestāžu grāmatvedības uzskaites un iekšējās kontroles procedūru novērtēšana, starpposma revīzijas ziņojuma iesniegšana par katru iestādi) tiek veikta laika no oktobra līdz februārim (ieskaitot).
* noslēguma revīzija (gada pārskata revīzija, zvērināta revidenta ziņojuma ar atzinumu un ziņojuma vadībai iesniegšana par katru iestādi) tiek veikta sākot ar **martu un tiek pabeigta aprīlī**.

Pārbaudes veikšanas laiki un saturs iepriekš saskaņojams ar Centralizētās grāmatvedības galveno grāmatvedi.

 Ziņojumu ar atzinumu par pašvaldības konsolidēto gada pārskatu un zvērināta revidenta ziņojumu vadībai jāiesniedz ne vēlāk kā līdz pārskata gadam sekojošā gada 20.aprīlim.

**3.2. Pienākumi un atbildība**

 Revīzija tiek veikta pasūtītāja un pasūtītāja iestāžu telpās. Pasūtītājs nodrošina pieeju visiem pieprasītajiem dokumentiem un citai nepieciešamajai informācijai.

Pēc revidenta ziņojuma saņemšanas Pasūtītājs var pieprasīt Izpildītājam sniegt tādus paskaidrojumus, kādus uzskata par nepieciešamiem, un Izpildītāja pienākums ir sniegt šādus paskaidrojumus.

Nozīmīgu attiecīgās likumdošanas, kura reglamentē pārskatu sagatavošanas un iesniegšanas termiņus, grozījumu rezultātā un citos pamatotos gadījumos var tikt ieviestas izmaiņas revīzijas darba grafikā, termiņos, kuras savstarpēji rakstiski saskaņojamas.

**3.3. Domes iestāžu saraksts**

Domes padotībā 2014.gada sākumā atbilstoši tās apstiprinātajam nolikumam ir šādas budžeta iestādes:

1. Daugavpils pilsētas dome;
2. Daugavpils pilsētas domes Kultūras pārvalde;
3. Vispārējās un profesionālās izglītības pārvalde (līdz 01.04.2014)[[1]](#footnote-1);
4. Daugavpils pilsētas domes Sociālo lietu pārvalde;
5. Daugavpils Dizaina un mākslas vidusskola “Saules skola”;
6. Latviešu kultūras centrs;
7. Poļu kultūras centrs;
8. Krievu kultūras centrs;
9. Latgales zoodārzs;
10. Latgales centrālā bibliotēka;
11. Daugavpils Novadpētniecības un mākslas muzejs;
12. Daugavpils pilsētas Sporta pārvalde;
13. Daugavpils pensionāru sociālās apkalpošanas teritoriālais centrs;
14. Daugavpils Bērnu un jaunatnes sporta skola;
15. Daugavpils pilsētas bērnu un jauniešu centrs “Jaunība”;
16. Daugavpils Valsts ģimnāzija;
17. Daugavpils Krievu vidusskola- licejs;
18. Daugavpils 3.vidusskola;
19. Daugavpils 10.vidusskola;
20. Daugavpils 17.vidusskola;
21. Daugavpils Vienības pamatskola;
22. Daugavpils 15. vidusskola;
23. Daugavpils logopēdiskā internātpamatskola-attīstības centrs;
24. Daugavpils 16.vidusskola;
25. Daugavpils pilsētas 1. pirmsskolas izglītības iestāde;
26. Daugavpils pilsētas 2.speciālā pirmsskolas izglītības iestāde;
27. Daugavpils pilsētas 3. pirmsskolas izglītības iestāde;
28. Daugavpils pilsētas 4. speciālā pirmsskolas izglītības iestāde;
29. Daugavpils pilsētas 5. pirmsskolas izglītības iestāde;
30. Daugavpils pilsētas 6. pirmsskolas izglītības iestāde;
31. Daugavpils pilsētas 7. pirmsskolas izglītības iestāde;
32. Daugavpils pilsētas 8. pirmsskolas izglītības iestāde;
33. Daugavpils pilsētas 9. speciālā pirmsskolas izglītības iestāde;
34. Daugavpils pilsētas 10. pirmsskolas izglītības iestāde;
35. Daugavpils pilsētas 11. pirmsskolas izglītības iestāde;
36. Daugavpils pilsētas 12. pirmsskolas izglītības iestāde;
37. Daugavpils pilsētas 13. pirmsskolas izglītības iestāde;
38. Daugavpils pilsētas 14. pirmsskolas izglītības iestāde;
39. Daugavpils pilsētas 15. speciālā pirmsskolas izglītības iestāde;
40. Daugavpils pilsētas 17. pirmsskolas izglītības iestāde;
41. Daugavpils pilsētas 18. pirmsskolas izglītības iestāde;
42. Daugavpils pilsētas 20. pirmsskolas izglītības iestāde;
43. Daugavpils pilsētas 21. pirmsskolas izglītības iestāde;
44. Daugavpils pilsētas 22. pirmsskolas izglītības iestāde;
45. Daugavpils pilsētas 23. pirmsskolas izglītības iestāde;
46. Daugavpils pilsētas 24. pirmsskolas izglītības iestāde;
47. Daugavpils pilsētas 26. pirmsskolas izglītības iestāde;
48. Daugavpils pilsētas 27. pirmsskolas izglītības iestāde;
49. Daugavpils pilsētas 28. pirmsskolas izglītības iestāde;
50. Daugavpils pilsētas 29.poļu pirmsskolas izglītības iestāde;
51. Daugavpils pilsētas 30. pirmsskolas izglītības iestāde;
52. Daugavpils pilsētas 32. pirmsskolas izglītības iestāde;
53. Daugavpils Rugeļu pirmsskolas izglītības iestāde;
54. Daugavpils 1. speciālā pamatskola;
55. Daugavpils 11. pamatskola;
56. Daugavpils Saskaņas pamatskola;
57. J. Raiņa Daugavpils 6. vidusskola;
58. Daugavpils 9. vidusskola;
59. Daugavpils 12. vidusskola;
60. Daugavpils 13. vidusskola;
61. Daugavpils Centra vidusskola;
62. J.Pilsudska Daugavpils valsts poļu ģimnāzija.
63. Komunālās saimniecības pārvalde;
64. Baltkrievu kultūras centrs
65. Daugavpils pilsētas pašvaldības policija;
66. Daugavpils pilsētas domes iestāde “Kultūras pils”;
67. Daugavpils Marka Rotko mākslas centrs;
68. Glābšanas dienests[[2]](#footnote-2).

|  |  |
| --- | --- |
| **PASŪTĪTĀJS:**Domes izpilddirektora p.i. A.Pudāns | **IZPILDĪTĀJS:**Valdes locekle I.Staša |
|  |  |

1. Līdz 01.04.2014. no 24. līdz 62. punktam minēto iestāžu grāmatvedības uzskaiti veica Vispārējās un profesionālās izglītības pārvaldes centralizētā grāmatvedība, bet no 01.04.2014. (pēc iestādes nosaukuma maiņas) Daugavpils izglītības pārvalde veic no 15. - 62. punktam minēto iestāžu grāmatvedības uzskaiti. [↑](#footnote-ref-1)
2. No 01.07.2014. ir pievienots Komunālās saimniecības pārvaldei. [↑](#footnote-ref-2)